stanford-oval/wikipedia huggingface dataset:
เจ้าเวียงชื่น บุตรรัตน์
ประวัติ

เจ้าเวียงชื่น หรือเจ้าเมืองชื่น เป็นพระธิดาคนที่สองจากทั้งหมดเจ็ดคนของน้อยเทพวงษ์ อดีตเจ้าผู้ครองเมืองแพร่ กับบัวไหล ชายาคนที่สองของบิดา แต่ประสูติเมื่อปีใดนั้นไม่เป็นที่ปรากฏ มีเจ้าพี่เพียงคนเดียว คือ เจ้ากาบคำ วราราช และมีเจ้าน้อง คือ เจ้าสุพรรณวดี ณ น่าน เจ้ายวงคำ เตมิยานนท์ เจ้ายวงแก้ว เทพวงศ์ คุณหญิงหอมนวล ราชเดชดำรง และเจ้าอินทร์แปลง เทพวงศ์ นอกจากนี้ยังมีพี่น้องต่างมารดาอีกเจ็ดคน
เจ้าเวียงชื่นสมรสกับพระยาราชวงศ์ (บุญศรี บุตรรัตน์) มีบุตรด้วยกันสามคนคือ เจ้าอินทร์ตุ้ม ศรีจันทร์แดง เจ้าอินทร์สม เทพวงศ์ และเจ้าดาวคำ ศรุตานนท์ แต่หลังเจ้ากาบคำผู้เป็นพี่สาว ถึงแก่กรรม เจ้าอุปราช (น้อยเสาร์ วราราช) สามีของเจ้ากาบคำ ผู้เป็นพี่เขยใหญ่ ก็ถูกลดบทบาทการทำงานลงไป เจ้าพิริยเทพวงษ์ เจ้าผู้ครองเมืองแพร่ ไว้วางพระทัยสามีของเจ้าเวียงชื่น คือพระยาราชวงศ์มากขึ้นโดยลำดับ และวางตัวไว้หวังใจให้เป็นเจ้าผู้ครองเมืองแพร่คนถัดไป
ในกาลต่อมาเจ้าผู้ครองนครทางตอนเหนือของอาณาจักรสยามมีแนวคิดที่จะเป็นอิสระจากสยาม ก่อให้เกิดกบฏเงี้ยวขึ้นเมื่อวันที่ 25 กรกฎาคม พ.ศ. 2445 และถูกทางการสยามปราบปรามอย่างรุนแรงเวลาต่อมา รัฐบาลสยามได้ทำการปลดเจ้าพิริยเทพวงษ์ลงเป็นไพร่ ให้เรียกว่า น้อยเทพวงษ์ พร้อมกับยึดคุ้มหลวงและทรัพย์สมบัติ ส่วนบัวไหลถูกถอดและถูกริบเครื่องราชอิสริยาภรณ์จุลจอมเกล้า ชั้นตติยจุลจอมเกล้า จากเหตุการณ์ดังกล่าว ทางการสยามได้เพ่งเล็งพระยาราชวงศ์และเจ้าเวียงชื่นมากเป็นพิเศษว่าอาจมีส่วนหรือรู้เห็นเป็นใจให้เงี้ยวก่อกบฏ ทางการสยามได้ทำการสอบสวนเจ้านายเมืองแพร่ซึ่งกำลังตกอยู่ในสภาวะตึงเครียดหลังการปราบปรามอย่างหนักของสยาม ผลปรากฏว่า เจ้ายวงคำให้การซัดทอดว่าเจ้าเวียงชื่น พี่สาว กับแม่เจ้าบัวไหล มารดา เป็นผู้มีส่วนเกี่ยวข้องกับกบฏเงี้ยวอย่างมีนัยสำคัญ หลังจากนั้นเจ้าเวียงชื่นและพระยาราชวงศ์ผู้สามี ได้พร้อมใจกันก่ออัตวินิบาตกรรมด้วยการดื่มยาพิษจนถึงแก่กรรมเคียงข้างกัน ไม่ยอมให้รัฐบาลสยามจับกุมคุมขัง ริบทรัพย์ หรือถอดยศ ภายในคุ้มเจ้าราชวงศ์เมืองแพร่ (ปัจจุบันคุ้มดังกล่าวถูกรื้อไปแล้ว) และหลังการถึงแก่กรรมของเจ้าเวียงชื่น เจ้านายเมืองแพร่ยังเผชิญกับการลงโทษ ฐานที่เป็นผู้ไม่จงรักภักดีต่อสยาม ด้วยการล้มล้างเจ้านายเมืองแพร่ ยึดคุ้มหลวง ยึดทรัพย์สมบัติ ถอดราชศักดิ์เจ้านาย นำชายาและบุตรธิดาที่เหลืออยู่ของเจ้าผู้ครองเมืองแพร่คนก่อนไปกักตัวไว้ที่กรุงเทพมหานคร พร้อมกับส่งข้าราชการชาวสยามมาปกครองเมืองแพร่แทนทั้งหมด
อาการ

ในทางการแพทย์ อาการ มีความหมายสองอย่างที่เกี่ยวข้องกับสุขภาพกายและสุขภาพใจดังนี้:
อาการอาจกล่าวกว้าง ๆ ได้ว่าเป็นสภาวะทางกายภาพที่แสดงว่าบุคคลนั้นมีโรคเฉพาะหรือความผิดปกติอย่างใดอย่างหนึ่งตัวอย่างเช่น อาการของ ผื่น อย่างไรก็ดีถ้าจะพูดให้ถูกต้องควรใช้คำว่า อาการแสดง (sign) ที่ตรวจพบโดยบุคคลที่ไม่ใช่ ผู้ป่วย
ความหมายตรง ๆ ของอาการ คือการรู้สึก หรือการเปลี่ยนแปลงหน้าที่การทำงานของร่างกายที่รับรู้โดยคนไข้ในความหมายที่ถูกต้องทางการแพทย์คำนี้ควรจะเป็นรายงาน ความรู้สึกแห่งตน (subjective) ซึ่งตรงกันข้ามกับอาการแสดง ที่เป็น เชิงวัตถุวิสัย (objective) ซึ่งเป็นหลักฐานการปรากฏของ โรค หรือ ความผิดปกติ ตัวอย่างของ อาการ คือ ความล้า/ความเหนื่อย ความเจ็บปวด หรือ คลื่นไส้ อาการจะนำไปสู่การวินิจฉัยที่เรียว่า อาการหลัก (cardinal symptom) ตรงข้ามกับความดันโลหิตสูง (hypertension) หรือ ลักษณะผิดปกติของ จอตา (retina) ซึ่งจะเป็น อาการแสดง ทางการแพทย์ที่บ่งชี้ถึงลักษณะของโรค
คำว่า "อาการสำคัญ" (Presenting symptom) ใช้เป็นตัวบอกว่าควรรีบนำผู้ป่วยไปพบแพทย์
คำว่าอาการ ในภาษาอังกฤษว่า symptom เป็นคำมาจากภาษากรีก ว่า syn = con/plus และ pipto = fall, รวมกันมีความหมาย co-exist
ดูเพิ่ม

อาการแสดง
รายชื่ออาการทางการแพทย์
รายการอาการในรหัส ICD-9 (List of ICD-9 symptoms)
รายการอาการในรหัส ICD-10 (List of ICD-10 symptoms)
แหล่งข้อมูลอื่น

Online Medical Symptom Checker เก็บถาวร 2005-10-29 ที่ เวย์แบ็กแมชชีน
อิชิโจ โทะมิโกะ

| อิชิโจ โทะมิโกะ> พระราชมารดาในจักรพรรดิองค์ที่ 118 |
| --- | --- |
พระพันปีหลวง: 9 เดือน 5 เมวะ ที่ 8 (พ.ศ. 2314)

ประสูติ: 4 เดือน 2 คันโป ที่ 3   (27 กุมภาพันธ์ พ.ศ. 2286)
สิ้นพระชนม์: 30 เดือน 11 คันเซ ที่ 8   (9 มกราคม พ.ศ. 2339) 
ตระกูล: ฟูจิวาระ (ตระกูลอิจิโจ)
พระบิดา: อิจิโจ คาเนกะ
พระสวามี: จักรพรรดิโมโมโซโนะ
ถวายตัว: เดือน 11 โฮเรกิ ที่ 5 (พ.ศ. 2298)
พระบุตร: จักรพรรดิโกะ-โมโมโซโนะ
แต่งตั้งเป็นพระสนม: เดือน 11 โฮเรกิ ที่ 5 (พ.ศ. 2298)
ด ค ก
อิชิโจ โทะมิโกะ (ญี่ปุ่น: 一条富子; โรมาจิ: Ichijō Tomiko ; 27 กุมภาพันธ์ 2286 – 9 มกราคม 2339) พระสนมแห่งจักรพรรดิญี่ปุ่นโดยเป็นพระสนมใน จักรพรรดิโมโมโซโนะ จักรพรรดิองค์ที่ 116 และเป็นพระราชมารดาของ จักรพรรดิโกะ-โมโมโซโนะ จักรพรรดิองค์ที่ 118
พระราชวงศ์

พระสวามี : จักรพรรดิโมะโมะโซะโนะ
จักรพรรดิโกะ-โมะโมะโซะโนะ (2301 – 2322)
เจ้าชายซะดะโมะชิ (2303 – 2315)
เบย์เบลด (แก้ความกำกวม)

เบย์เบลด (Beyblade) อาจหมายถึง
เบย์เบลด - สินค้าของเล่นที่ผลิตโดยบริษัททาการะ มีลักษณะคล้ายลูกข่างเบโกมะ
เบย์เบลด ลูกข่างทะยานฟ้า - มังงะที่ตีพิมพ์เมื่อปี ค.ศ. 1999 ถึง ค.ศ. 2004
เบย์เบลด ศึกลูกข่างสะท้านฟ้า - อนิเมะที่ฉายเมื่อปี ค.ศ. 2002 ถึง ค.ศ. 2003
เมทัลไฟท์ เบย์เบลด - ของเล่นรุ่นที่ 2 ของเบย์เบลด เปิดตัวเมื่อปี ค.ศ. 2008
เบย์เบลดเบิสต์ - ของเล่นรุ่นที่ 3 ของเบย์เบลด เปิดตัวเมื่อปี ค.ศ. 2015
เบย์เบลด เอ็กซ์ - ของเล่นรุ่นที่ 4 ของเบย์เบลด เปิดตัวเมื่อปี ค.ศ. 2023
เปเตร์ เปเลกรีนี

| เปเตร์ เปเลกรีนี |
| --- | --- |
Peter Pellegrini


ประธานาธิบดีสโลวาเกีย คนที่ 6
อยู่ในวาระ
เริ่มดำรงตำแหน่ง  15 มิถุนายน 2024
นายกรัฐมนตรี: รอเบร์ต ฟิตซอ
ก่อนหน้า: ซูซานา ชาปูตอวา
นายกรัฐมนตรีสโลวาเกีย
ดำรงตำแหน่ง 22 พฤษภาคม 2018 – 21 มีนาคม 2020
ประธานาธิบดี: อันเดรย์ กิสกา ซูซานา ชาปูตอวา 
ก่อนหน้า: รอเบร์ต ฟิตซอ
ถัดไป: อิกอร์ มาโตวิช
 
ข้อมูลส่วนบุคคล
เกิด:  (1975-10-06) 6 ตุลาคม ค.ศ. 1975 (48 ปี) บันสกาบิสตรีตซา เชโกสโลวาเกีย
พรรคการเมือง: อิสระ (2024-ปัจจุบัน)
การเข้าร่วม พรรคการเมืองอื่น: ทิศทาง – สังคมประชาธิปไตย (2000–2020) เสียง - สังคมประชาธิปไตย (2020–2024)
ศิษย์เก่า: Matej Bel University, Technical University of Košice

เปเตร์ เปเลกรีนี (สโลวัก: Peter Pellegrini) เป็นนักการเมืองชาวสโลวาเกียซึ่งเป็นประธานาธิบดีสโลวาเกียและคนปัจจุบัน ก่อนหน้านี้เขาดำรงตำแหน่งนายกรัฐมนตรีสโลวาเกียตั้งแต่ปี ค.ศ. 2018 ถึง ค.ศ. 2020
อินเตอร์สเตต 35

| อินเตอร์สเตต 35 |
| --- | --- |

ข้อมูลของเส้นทาง
ความยาว: 1,567.53 ไมล์ (2,522.70 กิโลเมตร)
มีขึ้นเมื่อ: ค.ศ. 1956 (แล้วเสร็จ ค.ศ. 1982)–ปัจจุบัน
NHS: Entire route
ทางแยกที่สำคัญ
ปลายทางทิศใต้:  I-35 BUS/US 83/TX 359 ใน ลารีโด
 :    I-10 ใน ซานอันโตนีโอ   I-20 ใน ดัลลัส-ฟอร์ตเวิร์ธ   I-30 ใน ดัลลัส-ฟอร์ตเวิร์ธ   I-40 ใน โอคลาโฮมาซิตี   I-70 ใน แคนซัสซิตี   I-80 ใกล้ดิมอยน์   I-90 ใกล้ อัลเบิร์ตลี   I-94 ใน มินนีอาโพลิส 
ปลายทางทิศเหนือ:  TH 61 ใน ดูลูธ
ตำแหน่งที่ตั้ง
ประเทศ: สหรัฐ
 
ระบบทางหลวง
 ระบบทางหลวงอินเตอร์สเตต  รายการ 
อินเตอร์สเตต 35 (Interstate 35 หรือย่อว่า I-35 or IH-35) เป็นระบบทางหลวงอินเตอร์สเตต ซึ่งเป็นทางหลวงระหว่างรัฐในสหรัฐอเมริกา วิ่งเหนือ-ใต้ โดยสุดทางด้านเหนืออยู่ที่ดูลูธ ในรัฐมินนิโซตา สุดทางด้านใต้อยู่ที่ลารีโดในรัฐเท็กซัส ทางหลวงนี้ในได้มีแบ่งย่อยออกเป็น 35E (ใน ดัลลัส และ เซนต์พอล) และ 35W (ใน ฟอร์ตเวิร์ธ และ มินนิอาโพลิส)
เมืองสำคัญ

อินเตอร์สเตต 35 ตัดผ่านเมืองสำคัญ จากใต้มาเหนือได้แก่
ลารีโด รัฐเท็กซัส
ซานอันโตนีโอ รัฐเท็กซัส
ออสติน รัฐเท็กซัส
วาโค รัฐเท็กซัส
ดัลลัส รัฐเท็กซัส (35E)
ฟอร์ตเวิร์ธ รัฐเท็กซัส (35W)
เดนทัน รัฐเท็กซัส
นอรแมน รัฐโอคลาโฮมา
โอคลาโฮมาซิตี รัฐโอคลาโฮมา
วิชิทอ รัฐแคนซัส
แคนซัสซิตี รัฐแคนซัส
แคนซัสซิตี รัฐมิสซูรี
ดิมอยน์ รัฐไอโอวา
เอมส์ รัฐไอโอวา
เมสันซิตี รัฐไอโอวา
อัลเบิร์ตลี รัฐมินนิโซตา
เซนต์พอล รัฐมินนิโซตา (35E)
มินนีอาโพลิส รัฐมินนิโซตา (35W)
ดูลูธ รัฐมินนิโซตา
แหล่งข้อมูลอื่น

แผนที่เส้นทาง:
w:en:Template:Attached KML/Interstate 35
KML is from Wikidata
(
info/dl
)
ไฟล์เสียงนี้ถูกสร้างขึ้นจากรุ่นของบทความ "" เมื่อวันที่   และอาจไม่ใช่การแก้ไขล่าสุด (วิธีใช้เสียง)
ดูข้อมูลทางภูมิศาสตร์ที่เกี่ยวข้องกับ อินเตอร์สเตต 35 ที่โอเพินสตรีตแมป
Kansas City Star's "I-35 Odyssey, A Summer Travel Series"
Highway History - A Look at the History of the Federal Highway Administration
Interstate 35 Through Austin
| ด ค ก ทางหลวงอินเตอร์สเตตสายหลัก |
| --- | --- | --- |
| สหรัฐ |  2  4  5  8  10  11  12  14  15  16  17  19  20  22  24  25  26  27  29  30  35  37  39  40  41  43  44  45  49  55  57  59  64  65  66  68  69  70  71  72  73  74  75  76 (W)  76 (E)  77  78  79  80  81  82  83  84 (W)  84 (E)  85  86 (W)  86 (E)  87  88 (W)  88 (E)  89  90  91  93  94  95  96  97  99  |  |
| รัฐฮาวาย |  H-1  H-2  H-3  |  |
| รัฐอะแลสกา |  A-1  A-2  A-3  A-4  |  |
| เครือรัฐเปอร์โตริโก |  PRI-1  PRI-2  PRI-3  |  |
 รายชื่อทางหลวงอินเตอร์สเตต  อินเตอร์สเตตสายหลักถูกเน้นด้วยสีเหลือง 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ 
ภูมิศาสตร์:  Structurae 
noicon
บทความเสียงวิกิพีเดีย
อ้น

| อ้น ช่วงเวลาที่มีชีวิตอยู่: ไมโอซีนยุคสุดท้าย - ปัจจุบัน |
| --- | --- |

อ้นเล็ก (Cannomys badius)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์ใหญ่:: Muroidea
วงศ์:: Spalacidae
วงศ์ย่อย:: Rhizomyinae
เผ่า:: Rhizomyini Winge, 1887

สกุล
 Cannomys   Rhizomys 
อ้น หรือ หนูอ้น เป็นสัตว์ฟันแทะจำพวกหนึ่ง ที่อยู่ในเผ่า Rhizomyini ในวงศ์ย่อย Rhizomyinae ในวงศ์ Spalacidae มีรูปร่างคล้ายหนูขนาดใหญ่ มีรูปร่างโดยรวม คือ มีลำตัวกลม อ้วน ป้อม ขนสีน้ำตาล ตาและหูเล็กมาก ขาและหางสั้นไม่มีขน อาศัยอยู่ใต้ดินหรือโพรงไม้ฟันแทะคู่หน้ามีขนาดใหญ่เห็นได้ชัด
มีทั้งหมด 4 ชนิด ใน 2 สกุล ที่พบในทวีปเอเชีย แถบภูมิภาคเอเชียใต้, เอเชียตะวันออกเฉียงใต้และประเทศจีนตอนใต้  ได้แก่
สกุล Rhizomys
อ้นใหญ่ (R. sumatrensis) เป็นชนิดที่ใหญ่ที่สุด โดยวัดความยาวจากหัวจนถึงปลายหางได้ 48 เซนติเมตร
อ้นกลาง (R. pruinosus) เป็นชนิดที่มีขนาดรองลงมา
อ้นเมืองจีน (R.  sinensis) เป็นชนิดที่พบได้ในประเทศจีนตอนใต้
สกุล Cannomys
อ้นเล็ก (C. badius) เป็นชนิดที่เล็กที่สุด  มีความยาววัดจากปลายจมูกจนถึงหางประมาณ 15-26.5 เซนติเมตร
โดยอ้นทั้งหมด จะขุดรูอาศัยอยู่ในป่า โดยเฉพาะป่าไผ่ เพราะกินไผ่และหน่อไม้เป็นอาหารหลัก ส่วนอาหารอื่น ๆ ได้แก่ ผลไม้ประเภทต่าง ๆ ที่หล่นตามพื้น ภายในรูมีทางยาวมากและแบ่งเป็นห้องได้หลายห้อง ใช้สำหรับเลี้ยงดูลูกอ่อนและเก็บอาหาร แต่จะขึ้นมาหากินบนพื้นดิน โดยปกติแล้วอ้นจะไม่กินน้ำโดยตรง แต่จะกินน้ำโดยผ่านจากการกัดแทะจากไม้ประเภทต่าง ๆ ที่กินเข้าไป อ้นจะผสมพันธุ์ในฤดูฝน ออกลูกครั้งละ 1-8 ตัว ซึ่งอ้นในภาษาเหนือมักถูกเรียกว่า "ตุ่น" ซึ่งเป็นสัตว์ที่มีลักษณะและพฤติกรรมคล้ายคลึงกัน แต่เป็นสัตว์ที่อยู่คนละอันดับกัน ซึ่งตามกฏกระทรวง พ.ศ.2546 อ้น ไม่มีรายชื่ออยู่ในสัตว์ป่าคุ้มครองประเภทที่ 1 แล้ว
ปัจจุบัน เกษตรกรที่อำเภอบ้านไร่ จังหวัดอุทัยธานี ได้ทำการเลี้ยงอ้นในเชิงเกษตรกรรมเพื่อพัฒนาไปสู่การเป็นสัตว์เศรษฐกิจและเพื่อการอนุรักษ์ โดยเลี้ยงไว้ในบ่อซีเมนต์ หรือโอ่ง ให้ไผ่กินเป็นอาหาร
อินโดซียาร์

Indosiar เป็นสถานีโทรทัศน์เอกชนแห่งชาติในประเทศอินโดนีเซีย สถานีโทรทัศน์นี้ดำเนินการอยู่ใน Daan Mogot, จาการ์ตาตะวันตก Indosiar ก่อตั้งขึ้นและควบคุมโดย Salim Group ในปี 2004 Indosiar เป็นส่วนหนึ่งของ PT. Indosiar Karya Media Tbk (เดิมชื่อ PT. Indovisual Citra Persada) ซึ่งจดทะเบียนในตลาดหลักทรัพย์อินโดนีเซีย (เดิมชื่อคือตลาดหลักทรัพย์จาการ์ตา) เมื่อวันที่ 13 พฤษภาคม 2011 PT. Indosiar Karya Media Tbk ถูกซื้อโดย PT. Elang Mahkota Teknologi Tbk เจ้าของ SCTV และ O Channel ทำให้สถานีโทรทัศน์ทั้งสามอยู่ภายใต้การควบคุมในที่เดียวกัน ในปัจจุบันสถานีโทรทัศน์แห่งนี้ถูกควบคุมอย่างเป็นทางการโดย SCM หลังจากเข้าร่วม IDKM และเป็น "พี่น้อง" กับ SCTV
เทศบาลเมืองม่วงงาม

| เทศบาลเมืองม่วงงาม |
| --- | --- |
เทศบาลเมือง
คำขวัญ: พระนอนเสื้อเมือง ลือเลื่องกะปิกุ้ง รุ่งการศึกษา งามตาชายหาด สองศาสน์สัมพันธ์
ทม.ม่วงงามที่ตั้งของเทศบาลเมืองม่วงงาม
พิกัด: 7°21′13″N 100°29′23″E﻿ / ﻿7.353567°N 100.489758°E﻿ / 7.353567; 100.489758
ประเทศ:  ไทย
จังหวัด: สงขลา
อำเภอ: สิงหนคร
จัดตั้ง: พ.ศ. 2555 (ทม.ม่วงงาม)
การปกครอง
 • นายกเทศมนตรี: ประทีป จันทร์บูลย์ 
พื้นที่
 • ทั้งหมด: 29.77 ตร.กม. (11.49 ตร.ไมล์)
ประชากร (2562)
 • ทั้งหมด: 12,084 คน
 • ความหนาแน่น: 405.91 คน/ตร.กม. (1,051.3 คน/ตร.ไมล์)
รหัส อปท.: 04901509
ที่อยู่ สำนักงาน: หมู่ที่ 7 ตำบลม่วงงาม อำเภอสิงหนคร จังหวัดสงขลา
เว็บไซต์: www.mungngam-sk.go.th
 ส่วนหนึ่งของสารานุกรมประเทศไทย
ม่วงงาม เป็นเทศบาลเมืองซึ่งมีอาณาเขตครอบคลุมพื้นที่ตำบลม่วงงามในอำเภอสิงหนคร จังหวัดสงขลา เดิมมีฐานะเป็นองค์การบริหารส่วนตำบล แล้วจึงยกฐานะขึ้นเป็นเทศบาลเมืองใน พ.ศ. 2555 ปัจจุบันในเขตเทศบาลมีประชากร 12,084 คน
ชื่อของเทศบาลและตำบล มีที่มาจากในอดีต มีต้นมะม่วงต้นหนึ่งแตกลำต้นคล้ายก้ามปูหรือไม้ง่าม ชาวบ้านจึงเรียกว่า "ม่วงง่าม" ต่อมาเรียกเพี้ยนเป็น "ม่วงงาม" ภูมิประเทศเป็นที่ราบ มีอาณาเขตติดกับอ่าวไทยทางทิศตะวันออก การขนส่งมีทางหลวงแผ่นดินหมายเลข 408 ซึ่งเชื่อมต่อระหว่างจังหวัดสงขลากับจังหวัดนครศรีธรรมราช
อิชิโนมากิ

| อิชิโนมากิ 石巻市 |
| --- | --- |
นคร
สถานที่ต่าง ๆ ในอิชิโนมากิ
   ธง ตรา
ที่ตั้งของอิชิโนมากิ (เน้นสีชมพู) ในจังหวัดมิยางิ
อิชิโนมากิที่ตั้งในประเทศญี่ปุ่น
พิกัด: 38°25′3.3″N 141°18′9.8″E﻿ / ﻿38.417583°N 141.302722°E﻿ / 38.417583; 141.302722
ประเทศ:  ญี่ปุ่น
ภูมิภาค: โทโฮกุ
จังหวัด: มิยางิ
การปกครอง
 • นายกเทศมนตรี: มาซามิ ไซโต (斎藤正美)
พื้นที่
 • ทั้งหมด: 554.55 ตร.กม. (214.11 ตร.ไมล์)
ประชากร (1 มกราคม 2022)
 • ทั้งหมด: 137,633 คน
 • ความหนาแน่น: 250 คน/ตร.กม. (640 คน/ตร.ไมล์)
สัญลักษณ์
 • ต้นไม้: สนดำญี่ปุ่น
 • ดอกไม้: อาซาเลีย
เขตเวลา: UTC+09:00 (เวลามาตรฐานญี่ปุ่น)
โทรศัพท์: 0225-95-1111
ที่อยู่: 14-1 Kokucho, Ishinomaki-shi, Miyagi-ken 986-8501
เว็บไซต์: เว็บไซต์ทางการ
อิชิโนมากิ (ญี่ปุ่น: 石巻市; โรมาจิ: Ishinomaki-shi) เป็นนครในจังหวัดมิยางิ บนเกาะฮนชู ในประเทศญี่ปุ่น ตั้งอยู่ติดกับชายฝั่งมหาสมุทรแปซิฟิก มีขนาดพื้นที่ทั้งสิ้น 555.35 ตารางกิโลเมตร ในปี 2022 มีจำนวนประชากรประมาณ 137,633 คน
อิชิโนะมะกิได้รับความเสียหายจากเหตุการแผ่นดินไหวและคลื่นสึนามิในโทโฮกุ เมื่อวันที่ 11 มีนาคม 2011
ศาลาว่าการนครอิชิโนมากิ
ทิวทัศน์นครอิชิโนมากิ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Ishinomaki, Miyagi
เว็บไซต์ทางการ (ในภาษาญี่ปุ่น)
เว็บไซต์ทางการ (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  อิสราเอล  สหรัฐ  ญี่ปุ่น  เช็กเกีย 
ภูมิศาสตร์:  มิวสิกเบรนซ์ พื้นที่
เจ้าเดชา ณ ลำปาง

| เจ้าเดชา ณ ลำปาง> ผู้สืบสกุลเจ้าผู้ครองนครลำปาง |
| --- | --- |
ระยะเวลา: พ.ศ. 2482 - 30 มิถุนายน พ.ศ. 2558
ก่อนหน้า: พระเพชรคีรี
ถัดไป: เจ้าศรีรัตน์

เกิด: พ.ศ. 2471
อนิจกรรม: 30 มิถุนายน พ.ศ. 2558 (87 ปี)
พระราชทานเพลิง: 4 กรกฎาคม พ.ศ. 2558 เมรุ วัดมกุฏกษัตริยารามราชวรวิหาร
ภริยา: จันทร์คำ พรหมวงศ์
บุตร: ผานิต เจตน์จิราวัฒน์ เพลินพิศ สุวรรณภาณุ
ราชวงศ์: ทิพย์จักร
ราชสกุล: ณ ลำปาง
บิดา: พระเพชรคีรี (เจ้าแก้วเมืองไท ณ ลำปาง)
มารดา: แช่ม ณ ลำปาง
ศาสนา: เถรวาท
เจ้าเดชา ณ ลำปาง (พ.ศ. 2471 - 30 มิถุนายน  พ.ศ. 2558) เป็นบุตรพระเพชรคีรีศรีสงคราม (เจ้าแก้วเมืองไท ณ ลำปาง) และเป็นผู้สืบเครื่องราชอิสริยาภรณ์จุลจอมเกล้าของเจ้าผู้ครองนครลำปาง
ประวัติ

เดชา ณ ลำปาง เกิดในปี พ.ศ. 2471 เป็นบุตรของเจ้าแก้วเมืองไท ณ ลำปาง กับนางแช่ม ณ ลำปาง (สกุลเดิม ณ สงขลา) ธิดาพระยาวิเชียรคีรี สำเร็จการศึกษาจากโรงเรียนกรุงเทพคริสเตียนวิทยาลัย และปริญญาตรีสาขาอารักขาพืช จากมหาวิทยาลัยแม่โจ้  สมรสกับนางจันทร์คำ (พรหมวงศ์) มีธิดา 2 คน
นางผานิต เจตน์จิราวัฒน์ - สมรสกับนายสมนึก เจตน์จิราวัฒน์ มีบุตร 1 คน
นายกรนันท์ เจตน์จิราวัฒน์ (ชื่อเดิม พฤทธ์)
นางเพลินพิศ สุวรรณภาณุ - สมรสกับนายชัชวาล สุวรรณภาณุ มีธิดา 2 คน
นางสาวชมเพลิน สุวรรณภาณุ
นางสาวชวนพิศ สุวรรณภาณุ
เจ้าเดชา ณ ลำปาง มีบทบาททั้งในสายสกุล ณ ลำปาง และสายสกุล ณ สงขลา แต่ระยะหลัง เจ้าเดชา มีอายุมากแล้ว ประกอบกับสุขภาพไม่ค่อยแข็งแรง จึงไม่ค่อยออกงานสังคม
เจ้าเดชา ถึงแก่กรรมเมื่อวันที่ 30 มิถุนายน  พ.ศ. 2558 และมีพิธีพระราชทานเพลิงศพ ในวันที่ 4 กรกฎาคมของปีเดียวกัน ณ วัดมกุฏกษัตริยารามราชวรวิหาร
เครื่องราชอิสริยาภรณ์

พ.ศ. 2513 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า) สืบตระกูลจากบิดา
เจ้าเมืองแพร่

| เจ้าเมืองแพร่> เจ้าผู้ครองแคว้นเชียงใหม่ ในตำนานพื้นเมืองเชียงใหม่ |
| --- | --- |
ครองราชย์: พ.ศ. 2202/2206 - พ.ศ. 2215
รัชสมัย: 9-13 ปี
รัชกาลก่อนหน้า: พระแสนเมือง
รัชกาลถัดไป: อุปราชอึ้งแซะ
ประสูติ: ไม่ปรากฏ
พิราลัย: พ.ศ. 2215
เจ้าเมืองแพร่ เป็นเจ้าผู้ครองเชียงใหม่ภายใต้การปกครองของพม่าระหว่างปี พ.ศ. 2202 หรือ 2206 ถึง พ.ศ. 2215 ที่ปรากฏในตำนานพื้นเมืองเชียงใหม่
การกล่าวถึงในหลักฐานทางประวัติศาสตร์และการตีความ

เจ้าเมืองแพร่ถูกกล่าวถึงอย่างสั้นๆในตำนานพื้นเมืองเชียงใหม่เพียง 2 ครั้ง ได้แก่ "ศักราช ๑๐๒๑ ตัวปีกัดไก้ เอาพระยาเมืองแพร่ขึ้นนั่งแท่นแก้วเชียงใหม่ปีนั้น" และ "ศักราช ๑๐๓๔ ตัวปีเต่าไจ้...พระเจ้าเมืองแพร่ตนกินเชียงใหม่ก็จุตติ..." เจ้าเมืองแพร่ถูกสันนิษฐานว่าเคยเป็นเจ้าผู้ครองนครแพร่และเป็นที่รู้จักอย่างแพร่หลายจากการศึกษาตำนานพื้นเมืองเชียงใหม่หรือหลักฐานชั้นหลังที่นำตำนานพื้นเมืองเชียงใหม่ไปอ้างอิง เช่น พงศาวดารโยนก
อย่างไรก็ตาม ตัวตนของเจ้าเมืองแพร่ขัดแย้งกับข้อมูลผู้ปกครองเชียงใหม่จากหลักฐานของพม่า อยุธยา และเชียงแสน อีกทั้งยังปรากฏข้อความที่คล้ายกันในพื้นเมืองเชียงแสน คือ "สักกพทได้ ๑๐๒๑ ตัว ปีกัดใค้...พระเจ้าเมืองเบ่ขึ้นเปนกระสัตรนั่งแท่นแก้วอังวะ..." ทำให้เกิดข้อโต้แย้งว่า บันทึกเกี่ยวกับเจ้าเมืองแพร่นั้นผิดเพี้ยนมาจากบันทึกเกี่ยวกับพระเจ้าปเยแห่งพม่า โดยพระยศเดิมของพระองค์คือเจ้าเมืองแปร
ดูเพิ่ม

พระเจ้าปเย
พญาแสนหลวง
มีนเยละจอ
มีนเยยานดา
เจ้าเซ็น

กุฎีเจริญพาศน์ ศาสนสถานหนึ่งในสี่แห่งของแขกเจ้าเซ็น
เจ้าเซ็น หรือ แขกเจ้าเซ็น ในอดีตเรียก แขกใหญ่ หรือ แขกมัวร์ หมายถึงมุสลิมนิกายชีอะฮ์ในประเทศไทย มีประวัติความเป็นมาตั้งแต่สมัยกรุงศรีอยุธยา และมักหมายถึงชาวมุสลิมเชื้อเปอร์เซีย (หรือเรียกแขกมะหง่นหรือมห่น) เป็นสำคัญ เพราะนับถือนิกายต่างจากมุสลิมกลุ่มอื่นในประเทศ ปัจจุบันแขกเจ้าเซ็นอยู่ในกรุงเทพมหานคร ราวปี พ.ศ. 2548 มีการประมาณการว่ามีแขกเจ้าเซ็นอาศัยอยู่ราว 600-800 คน เดิมแขกเจ้าเซ็นมีอัตลักษณ์การแต่งกายด้วยเสื้อผ้าลายยาวกรอมข้อเท้า สวมกางเกงขายาว และใช้ผ้าพันศีรษะ ปัจจุบันเหลืออัตลักษณ์เพียงอย่างเดียวคือสวมหมวกฉาก หรือหมวกกลีบเท่านั้น
ส่วนมุสลิมนิกายซุนนีที่เปลี่ยนมานับถือนิกายชีอะฮ์ในพื้นที่ต่าง ๆ ในประเทศไทย แขกเจ้าเซ็นจะเรียกว่า "พี่น้องใหม่" ไม่ถูกนับว่าเป็นแขกเจ้าเซ็น
พิธีกรรม

ชาวมุสลิมกลุ่มนี้มีพิธีกรรมในไทยเรียก พิธีแห่เจ้าเซ็น หรือ พิธีเต้นเจ้าเซ็น (ในชุมชนชีอะฮ์ในไทยเรียก พิธีมะหะหร่ำ) ไว้อาลัยแก่ฮุซัยน์ อิบน์ อะลี หลานตาของนบีมุฮัมมัดซึ่งถูกสังหารหมู่ที่เมืองกัรบะลาอ์ในวันอาชูรออ์ ตรงกับวันที่ 10 เดือนมุฮัรร็อม (เดิมไทยเรียก มะหะหร่ำ) ของทุกปี ในพิธีจะมีการแห่ตุ้มบุด หรือ โต้ระบัต ซึ่งเป็นเครื่องจำลองคานหามบรรจุศพอิหม่ามฮุซัยน์มาแห่ จัดเผาเครื่องหอมให้อบอวล (เรียกว่า ระบั่น) มีการเล่าลำดับเหตุการณ์ (เรียกว่า โร่หย่า หรือริว่าหยัต) ขับโศลกพิลาปรำพันเป็นภาษาเปอร์เซีย (เรียกว่า มะระเสี่ย) มีการตีอกชกตัว (เรียกว่า มะต่ำ) ด้านหน้าที่ฝังศพอิหม่ามฮุซัยน์จำลอง (เรียกว่า แผงกะหนาต) นุ่งผ้าสีดำและสวมผ้าสีขาวแทนผ้าห่อศพ (เรียกว่า กัฟฟาหนี่) รับประทานอาหารเปเรส ผู้ชายโกนศีรษะไว้ทุกข์ มีคนการเดินลุยไฟเรียกว่าบ้ายี่หนู่ และมีการควั่นหัวเพื่อแสดงความศรัทธา ในพิธีการกล่าวคำว่า ยา ฮุซัยน์ (يَا حُسَيْن) เป็น ยา ฮุเซน ในภาษาเปอร์เซีย จึงถูกเรียกว่าแขกเจ้าเซ็น ดังปรากฏใน "บทเห่เจ้าเซ็น" พระราชนิพนธ์กาพย์เห่เรือในพระบาทสมเด็จพระพุทธเลิศหล้านภาลัย ความว่า
| 0 | 1 | 2 |
| --- | --- | --- |
| ดลเดือนมหะหร่ำเจ้า |  | เซ็นปี ใหม่แม่ |
| มะหงุ่นประปรานทวี |  | เทวษไห้ |
| 0 | 1 | 2 |
| --- | --- | --- |
| ห่อนเห็นมิ่งมารศรี |  | เสมอชีพ มานา |
| เรียมลูบอกไล้ไล้ |  | คู่ข้อน ทรวงเซ็น ฯ |
| 0 | 1 | 2 |
| --- | --- | --- |
| ดลเดือนเรียกมหะหร่ำ |  | ขึ้นสองค่ำแขกตั้งการ |
| เจ้าเซ็นสิบวันวาร |  | ประหารอกฟกฟูมนัยน์ |
| 0 | 1 | 2 |
| --- | --- | --- |
| มหะหร่ำเรียมคอยเคร่า |  | ไม่เห็นเจ้าเศร้าเสียใจ |
| ลูบอกโอ้อาลัย |  | ลาลดล้ำ กำศรวลเซ็น |
นอกจากพิธีเจ้าเซ็นแล้ว ยังมีพิธีกรรมที่แตกต่างไปจากมุสลิมกลุ่มอื่น ๆ เช่น อาบน้ำอาคะหรี่ วันซุบบะหราต วันอีดเฆาะดีรข่ม  วันวิลาดัต วันวะฝาต และวันชะฮาดัต เป็นต้น
ศาสนสถาน

แขกเจ้าเซ็นมีศาสนสถาน ไม่เรียกว่า มัสยิดหรือสุเหร่า หากแต่เรียกว่า กุฎีหรือกะดี จุฬิศพงศ์ จุฬารัตนอธิบายว่า "กะดี" มาจากคำว่า "กะดีร์คุม" ในภาษาอาหรับ-เปอร์เซีย แปลว่า "ตำบลศักดิ์สิทธิ์ซึ่งตั้งอยู่ระหว่างนครมักกะฮ์กับมะดีนะฮ์" บ้างว่าเป็นคำมลายูที่ยืมจากเปอร์เซียอีกทีว่า "กะเต" แปลว่า "พระแท่นที่ประทับ" ศาสนิกชนส่วนใหญ่ตั้งถิ่นฐานในแถบฝั่งธนบุรี ปัจจุบันมีกุฎีเจ้าเซ็นทั้งหมดสี่แห่ง ดังนี้
|  | ชื่อไทย | ชื่ออื่น | ที่ตั้ง |
| --- | --- | --- | --- |
| 1. | มัสยิดกุฎีหลวง | กุฎีบน, กุฎีเจ้าเซ็น | แขวงบ้านช่างหล่อ เขตบางกอกน้อย กรุงเทพมหานคร |
| 2. | กุฎีเจริญพาศน์ | กุฎีกลาง, กุฎีล่าง | แขวงบ้านช่างหล่อ เขตบางกอกน้อย กรุงเทพมหานคร |
| 3. | มัสยิดดิลฟัลลาห์ | กุฎีนอก, กุฎีปลายนา | แขวงวัดอรุณ เขตบางกอกใหญ่ กรุงเทพมหานคร |
| 4. | มัสยิดผดุงธรรมอิสลาม |  | แขวงวัดอรุณ เขตบางกอกใหญ่ กรุงเทพมหานคร |
ฮิโตมิ นาบาตาเมะ

| ฮิโตมิ นาบาตาเมะ |
| --- | --- |
生天目 仁美

เกิด:  (1976-08-04) 4 สิงหาคม ค.ศ. 1976 (48 ปี) จังหวัดนีงาตะ ประเทศญี่ปุ่น
อาชีพ: นักพากย์
องค์การ: เค็นโปรดักชัน
ฮิโตมิ นาบาตาเมะ (生天目 仁美, 4 สิงหาคม 1976 -) เป็นนักพากย์ นักแสดง และ นักร้อง ชาวญี่ปุ่น เกิดที่เมืองซาโดะ จังหวัดนีงาตะ และโตที่เมืองโยโกฮามะ จังหวัดคานางาวะ สังกัดเค็นโปรดักชัน
ผลงานพากย์

กันสึ (โมชิโมโตะ เคย์)
สกูลรัมเบิ้ล สูตรรักฉบับนักเรียน (สึโอ มิโคโตะ)
โรงเรียนวุ่น ชุลมุนอลเวง (จิงงูจิ คานาเดะ)
ชานะ นักรบเนตรอัคคี (มาจอรี ดอว์)
สตรอเบอรี่ พานิค! (ฮานาโซโนะ ชิซึมะ)
น้องสาวของผมไม่น่ารักขนาดนั้นหรอก (มากิชิมะ ซาโอริ)
โดกิโดกิ! พรีเคียว (ไอดะ มานะ)
โซเระงะเซยู! (ชิโอโดเมะ ฮิการิ)
พิชิตรัก พิทักษ์โลก (ฮนโจ มิอะ)
มหาสงครามลูกแก้วมากะ (กวนอู)
อาลิซาเบธ แซ๊ดเลอร์ ลีนานุไชย

| อาลิซาเบธ แซ๊ดเลอร์ ลีนานุไชย |
| --- | --- |

เกิด: อาลิซาเบธ แซ๊ดเลอร์ 1 มิถุนายน พ.ศ. 2523 (44 ปี)
ชื่ออื่น: อาลิซาเบธ แซ๊ดเลอร์ ลีนานุไชย
อาชีพ:  นักแสดง  พิธีกร  ผู้ประกาศข่าว 
ผลงานเด่น: ผู้ประกาศข่าว ททบ.5 เอชดี (พ.ศ. 2551 - พ.ศ. 2557) ผู้ประกาศข่าว ช่องเวิร์คพอยท์ (พ.ศ. 2557 - 2559) พิธีกรรายการ ผู้หญิงถึงผู้หญิง ช่อง 3 เอชดี ผู้ประกาศข่าว ช่องวัน 31 (พ.ศ. 2564 - พ.ศ. 2565) ผู้ประกาศข่าว จีเอ็มเอ็ม 25 (พ.ศ. 2565) ผู้ประกาศข่าว ทีเอ็นเอ็น 16 (พ.ศ. 2565 - ปัจจุบัน)
คู่สมรส: ไวยวิทย์ ลีนานุไชย (พ.ศ. 2555 - ปัจจุบัน)
เว็บไซต์: www.facebook.com/Lizasadler
อาลิซาเบธ แซ๊ดเลอร์ ลีนานุไชย เป็นนักแสดง พิธีกร และผู้ประกาศข่าวลูกครึ่งไทย-อังกฤษ ปัจจุบันเป็นผู้ประกาศข่าวทางช่องทีเอ็นเอ็น 16
ประวัติ

อาลิซาเบธ แซ๊ดเลอร์ ลีนานุไชย หรือ อาลิซาเบธ แซ๊ดเลอร์ มีชื่อเล่นว่า ลิซ่า เป็นลูกครึ่งไทย-อังกฤษ เกิดเมื่อวันที่ 1 มิถุนายน พ.ศ. 2523 จบการศึกษาปริญญาตรีจากคณะพาณิชยศาสตร์และการบัญชี มหาวิทยาลัยธรรมศาสตร์ ปริญญาโททางด้านธุรกิจออนไลน์ มหาวิทยาลัยแอสตัน ประเทศอังกฤษ เป็นพิธีกรรายการโทรทัศน์หลายรายการ เป็นนางแบบภาพยนตร์โฆษณา และนางเอกมิวสิกวิดีโอ รวมถึงเป็นผู้ประกาศข่าว
ชีวิตครอบครัว คบหาดูใจกับ ไวยวิทย์ ลีนานุไชย และเข้าพิธีหมั้นเมื่อวันที่ 25 สิงหาคม พ.ศ. 2555 ที่โรงแรมแมนดาริน โอเรียนเต็ล กรุงเทพ และเข้าพิธีแต่งงานในวันที่ 21 กันยายน ปีเดียวกัน ในสถานที่เดียวกัน มีบุตร 2 คน คนแรกชื่อ "อลิซ ลีนานุไชย" คลอดเมื่อวันที่ 1 เมษายน พ.ศ. 2557 ส่วนคนที่ 2 ชื่อ "เทย์แลน - อธิปัตย์ ลีนานุไชย" คลอดเมื่อวันที่ 21 กันยายน พ.ศ. 2560
ผลงาน > ละครโทรทัศน์

พ.ศ. 2564 เกมรักเกมพยาบาท (พีพีทีวี) รับบทเป็น ริต้า
ผลงาน > ละครชุด

พ.ศ. 2559 สงครามนางงาม ภาค 2 (ช่องวัน 31) รับบทเป็น พิธีกร การประกวด Miss beauty and talent 2016 (ในละคร) (รับเชิญ)
ผลงาน > รายการโทรทัศน์

คุยข่าว 10 โมง ทาง ททบ.5
The Liza Show ทาง TGN วันอาทิตย์ 23.35 น.
ประชาชนปฏิรูปประเทศไทย ทาง TNN2
Head to Toe Go Green ทาง TNN2
เที่ยงวันทันกฎหมาย ทางช่อง พอใจ แชนแนล ทุกวันพุธ เวลา 12.00 น.
แบไต๋ไฮเทค ทางช่อง คมชัดลึก TV และ Dude TV ทุกวันพุธ เวลา 19.00 น. และออกอากาศซ้ำทางช่องเนชั่นทีวี เวลาเที่ยงคืน
Week Night Update ทุกวันจันทร์ - วันอังคาร และ วันพฤหัสบดี - วันศุกร์ เวลา 22.30 - 23.00 ทาง เวิร์คพอยท์ทีวี
ข่าวมื้อค่ำ ทุกวันจันทร์ - วันศุกร์ เวลา 18.05 - 18.30 ทาง เวิร์คพอยท์ทีวี
คุยข่าวรอบวัน ทาง เวิร์คพอยท์ทีวี
ข่าวเปรี้ยงเที่ยงตรง จ-ศ เวลา 11.15น.-12.00 น. ทางช่อง Workpoint 23
ผู้หญิงถึงผู้หญิง ทาง ช่อง 3
เที่ยงวันทันเหตุการณ์ ทาง ช่อง 3
ผู้ประกาศข่าวต่างประเทศ สถานีโทรทัศน์พีพีทีวี
ข่าวเที่ยงช่องวัน ทางช่องวัน 31
เกาะข่าวเที่ยง 25 ทางช่องจีเอ็มเอ็ม 25
TNN ข่าวเที่ยง ทางช่องทีเอ็นเอ็น 16
ผลงาน > มิวสิกวิดีโอ

เพลง ดินแดนแห่งความรัก ของ Crescendo
เพลง เหลวไหล ของ ปฏิภาณ ปฐวีกานต์ พ.ศ. 2537
เพลง อยากให้รู้ว่าเหงา ของ เจตริน วรรธนะสิน
เพลง คืนเขา ของ ธนพร แวกประยูร
เพลง หญิงเดียวในใจ ของ พันกร บุญยะจินดา
เพลง คิดถึงไม่ถึง ของ อนัน อันวา
เพลง กลับมาได้ไหม ของ ไวตามิน เอ
เพลง ปั่นจักรยาน (Bike for Dad)
ผลงาน > โฆษณา

ผลิตภัณฑ์ชีนเน่ลิปสติก
ผลงาน > พิธีกร

พิธีกร  event ภาษาไทยและอังกฤษ
ผู้ให้เสียงภาษาไทยและอังกฤษในสปอตวิทยุและโทรทัศน์
พิธีกรในการประกวด Miss Universe Thailand 2012 และ Miss Universe Thailand 2013 คู่กับ กนิษฐ์ สารสิน
พิธีกรในการประกวด Miss Tourism Thailand 2012 และ Miss Tourism World 2012
พิธีกรในการประกวด Miss Universe Thailand 2015
พิธีกรการประกวด Miss Universe Thailand 2016
พิธีกรการประกวด Miss Universe Thailand 2017
เรฟ (แก้ความกำกวม)

เรฟ อาจหมายถึง
เรฟ (Rave), ชนิดของงานเต้นรำ
ดนตรีเรฟ (Rave music), เพลงสำหรับเต้นรำ
เรฟ ผจญภัยเหนือโลก (Rave Master), แฟรนไชส์​​อะนิเมะและมังงะของฮิโระ มาชิม่า
เดอะเรฟ (The Rev), อดีตมือกลองและนักร้องประสานแห่งวงเออเวนจ์ เซเวนโฟลด์